Cuneiform Tablet Kt c/k 1502 (AKT 9a 96)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
4 ma-na KÙ.BABBAR ṣa-ru-pá-am i-ṣé-er a-šur-DU₁₀ DUMU lu-lu IŠTAR-ba-ni i-šu iš-tù ITU.KAM áb-ša-ra-ni li-mu-um a-ku-tum a-na 10 ḫa-am-ša-tim i-ša-qal šu-ma lá iš-qúl 1.5 GÍN.TA a-na 1 ma-na-im i ITU.KAM ṣí-ib-tám ú-ṣa-áb 1 ma-na 1.5 GÍN KÙ.BABBAR ṣa-ru-pá-am i-ṣé-er a-šur-DU₁₀ DUMU ḫu-ra-ṣa-nim IŠTAR-ba-ni i-šu iš-tù ITU.KAM ma-ḫu-ur-DINGIR li-mu-um a-ku-tum a-na 5 ḫa-am-ša-tim i-ša-qal šu-ma lá iš-qúl 1.5 GÍN.TA a-na 1 ma-na-im i ITU.KAM ṣí-ib-tám ú-ṣa-áb 0.5 ma-na 7 GÍN KÙ.BABBAR ṣa-ru-pá-am i-ṣé-er a-šùr-ma-lik DUMU šu-{d}EN.LÍL IŠTAR-ba-ni i-šu iš-tù ITU.KAM be-el-tí-é-kál-lim li-mu-um a-ku-tum a-na 5 ḫa-am-ša-tim i-ša-qal šu-ma lá iš-qúl 0.5 GÍN.TA a-na 1 ma-na-im i ITU.KAM ṣí-ib-tám ú-ṣa-áb 4 ma-na KÙ.BABBAR ṣa-ru-pá-am i-ṣé-er be-lá-nim DUMU a-mur-{d}UTU IŠTAR-ba-ni i-šu iš-tù ITU.KAM be-el-tí-É.GAL-lim li-mu-um e-na-sú-en₆ a-na MU.1.ŠÈ i-ša-qal šu-ma lá iš-qúl 1.5 GÍN.TA a-na 1 ma-na-im i ITU.KAM ṣí-ib-tám ú-ṣa-áb 5 GÚ 20 ma-na URUDU ší-kum KI be-lá-nim-ma a-šùr-DU₁₀ a-na ṭup-pì-šu lá-pá-tí-im i-li-ik 0.5 ma-na 5 GÍN KÙ.BABBAR KI É-a-SIG₅ DUMU iz-kà-nim a-na wa-aḫ-šu-ša-na i-na e-ra-bi₄-šu ú-šé-ba-lam IGI a-šur-i-mì-tí IGI pì-lá-aḫ-IŠTAR